لالہ لاجپت رائے

لالہ لاجپت رائے یا لالہ لاج پت رائے ، (پیدائش: 28 جنوری، 1865ء - وفات: 17 نومبر، 1928ء) ہندوستان کے مشہور اور معروف انقلابی لیڈر اور تحریک آزادی ہند کے مجاہد تھے۔ اس کے ساتھ ساتھ وہ ادیب اور مورخ بھی تھے۔ ہندوستان کی آزادی کے لیے ان کی سیاسی جدوجہد تاریخ کے سنہری حروف میں لکھی جاتی ہے۔

 حالات زندگی 
لالہ لاجپت رائے 28 جنوری 1865ء کو برطانوی پنجاب کے موضع دھودیکے لدھیانہ میں گلاب دیوی کے ہاں پیدا ہوئے۔ وکالت کا پیشہ اختیار کیا۔ اپنے والد لالہ رادھا کرشن کی سیاسی سرگرمیوں سے جو سر سید احمد خان کے مداح تھے، متاثر ہو کر سیاسی زندگی کی ابتدا کی۔جامع اردو انسائکلوپیڈیا (جلد 2، تاریخ)، قومی کونسل برائے فروغ اردو زبان نئی دہلی، 2000ء، ص 331 لالہ لاجپت سیاسی میدان میں بال گنگادھر تلک پیرو تھے۔ 1905ء میں وہ انگلستان گئے۔ 1907ء میں زبردست زرعی تحریک شروع کی جس کے نتیجے میں ان کو برما بھیج دیا گیا۔ ان کا عقیدہ تھا کہ مکمل آزادی کے بغیر سمجھوتہ ممکن نہیں اور اسی لیے گاندھی جی کی تحریک کو خیالی سمجھتے تھے۔ جیل سے رہائی کے بعد سوراج پارٹی میں شامل ہو گئے۔جامع اردو انسائکلوپیڈیا (جلد 2، تاریخ)، قومی کونسل برائے فروغ اردو زبان نئی دہلی، 2000ء، ص 332 لاہور کا نیشنل کالج لالہ لاجپت رائے نے قائم کیا تھا اور اس میں زیادہ تر طالب علم ہندو تھے

 وفات 
30 اکتوبر، 1928ء کو لاہور میں حکومتِ وقت کے خلاف ایک مظاہرے کی قیادت کے دوران لاٹھی چارج میں زخمی ہو گئے اور 17 نومبر 1928ء میں زخموں کی تاب نہ لاتے ہوئے انتقال کر گئے۔

 مسلم اور غیر مسلم انڈیا کا تصور 
پاکستان کی سیاسی تاریخ‘ از زاہد چوہدری کے مطابق لالہ لاج پت رائے نے 1924 میں لاہور کے ایک اخبار ’ٹربیون‘ میں ایک مضمون لکھا تھا۔ اس مضمون میں پہلی مرتبہ برصغیر کی فرقہ وارانہ بنیادوں پر تقسیم کا منصوبہ پیش کیا گیا تھا۔ اس منصوبے کے مطابق مسلمانوں کی چار ریاستیں ہوں گی، صوبہ سرحد، مغربی پنجاب، سندھ اور مشرقی بنگال۔ اگر ہندوستان کے کسی اور علاقے میں مسلمانوں کی اتنی تعداد یکجا ہو کر ان کا صوبہ بن سکے تو ان کی بھی اسی طرح تشکیل ہونی چاہیے۔ لیکن یہ بات اچھی طرح سمجھ لینی چاہیے کہ یہ متحدہ ہندوستان نہیں ہو گا۔ اس کا مطلب یہ ہے کہ ہندوستان واضح طور پر مسلم انڈیا اور غیر مسلم انڈیا میں تقسیم ہو گا۔ ‘
 مجسمہ 
وفات کے بعد ان کا مجسمہ لاہور میں نصب تھا، جو آزادی کے بعد 15 اگست 1948ء کو شملہ کرشنا نگر منتقل کیا گیا،

 تصانیف 
 آریا سماج تحریک
 غلامی کی علامتیں اور غلامی کے نتائجلالہ لاجبت کی کتابیں، ریختہ ڈاٹ او آر جی، بھارت
 The Story of My Deportation, 1908.
 Arya Samaj, 1915.
 The United States of America: A Hindu’s Impression, 1916.
 The problem of National Education in India, 1920
 Unhappy India, 1928.
 England's Debt to India, 1917.
 Autobiographical Writings
He wrote biographies of Mazzini, Garibaldi,Shivaji,and Shrikrishna.
 Young India: An Interpretation and a History of the Nationalist Movement from Within.

 مزید دیکھیے 
 لاجپت نگر
 لاجپت پورہ
 گلاب دیوی چیسٹ ہسپتال
 علامہ اقبال پبلک لائبریری جہلم

 نگارخانہ 

 حوالہ جات 

 مزید دیکھیے 

زمرہ:آریہ سماجی شخصیات
زمرہ:انیسویں صدی کے ہندوستانی مصنفین
زمرہ:بھارتی سیاسی مصنفین
زمرہ:بھارتی قوم پرست
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی جین مصنفین
زمرہ:پنجاب، بھارت سے آزادی ہند کے فعالیت پسند
زمرہ:پنجاب، بھارت سے انڈین نیشنل کانگریس کے سیاست دان
زمرہ:پنجاب، بھارت کے مصنفین
زمرہ:پنجابی شخصیات
زمرہ:تحریک آزادی ہند
زمرہ:ضرب سے اموات
زمرہ:ضلع موگا کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:لدھیانہ کی شخصیات
زمرہ:ہندوستان کی مرکزی قانون ساز اسمبلی کے اراکین
زمرہ:1865ء کی پیدائشیں
زمرہ:1928ء کی وفیات

زمرہ:برطانوی پنجاب کے بھارتی آزادی کے فعالیت پسند
زمرہ:صوبہ پنجاب (برطانوی ہند) کی شخصیات